
Parlamentul României

        SENAT                                      CAMERA DEPUTATILOR

  Comisia pentru buget,                                       Comisia pentru buget,

finante, activitate bancara                                         finante si banci

    si piata de capital

Nr.XXII/ 1026 / 18.12.2014                         Nr.4c-2/ 615/ 18.12. 2014      
BIROURILE PERMANENTE

ALE

CELOR DOUA CAMERE ALE PARLAMENTULUI


Va inaintam, alaturat, raportul comun la proiectul de lege pentru aprobarea Ordonanţei de urgenţã a Guvernului nr.59/2014 cu privire la rectificarea bugetului de stat pe anul 2014. (L736/2014, PLX530/2014).
Presedinte,                                       Presedinte,

Senator Viorel Arcas                 Deputat Viorel Stefan

R A P O R T   C O M U N   

la

proiectul de lege pentru aprobarea Ordonanţei de urgenţã a Guvernului nr.59/2014 cu privire la rectificarea bugetului de stat pe anul 2014
Comisia pentru buget, finante, activitate bancara si piata de capital a Senatului si  Comisia pentru buget, finante si banci a Camerei Deputatilor, prin adresele L736/2014, respectiv  PLX530/2014  au fost sesizate pentru dezbateri in fond la proiectul de lege mentionat si intocmirea unui raport comun.

Obiectul de reglementare al proiectului de lege il reprezinta rectificarea bugetului de stat pe anul 2014 determinata de evolutia rezultatelor bugetare in perioada 1 ianuarie -31 august a anului 2014, respectiv majorarea veniturilor bugetului general consolidat in termeni nominali, fata de aceeasi perioada a anului precedent, si reducerea cheltuielilor bugetului general consolidat, atat in termeni nominali cat si in termeni reali, raportat la aceeasi perioada din anul precedent. Analiza rezultatelor economice arata ca in primul semestru din anul 2014, produsul intern brut s-a majorat, in termeni reali cu 2,4% , iar in termeni nominali cu 5,5% comparativ cu aceeasi perioada a anului anterior, acesta fiind revizuit, in valoare nominala, de la 658,6 miliarde lei la 662,3 miliarde lei. 

Veniturile bugetului general consolidat pe anul 2014 se diminueaza, pe sold, cu suma de 1.400,0 milioane lei, cheltuielile bugetare se diminueaza, pe sold, cu suma de 1.447,0 milioane lei, iar deficitul bugetului general consolidat scade cu 47,0 milioane lei de la 14.760,0 milioane lei la 14.713,0 milioane lei, mentinandu-se ca pondere in PIB la 2,2%.

Veniturile bugetului de stat pe anul 2014  au fost diminuate, pe sold, cu suma de 1.440,8 milioane lei, cheltuielile bugetare au fost diminuate, pe sold, cu 1.591,6 milioane lei, iar deficitul bugetar a fost diminuat cu suma de 150,8 milioane lei.

Proiectul de lege cuprinde derogari de la prevederile art.6 lit.b) si c), art.9 alin.(2), art.16 si art.18 alin. (4) din Legea responsabilitatii  fiscal – bugetare nr.69/2010  si de la prevederile art.3 alin. (4), (5) si (7) din Legea nr.355/2013 pentru aprobarea plafoanelor unor indicatori specificati in cadrul fiscal – bugetar pe anul 2014.
Consiliul Legislativ a avizat favorabil proiectul de ordonanta de urgenta.
Consiliul Economic si Social a comunicat ca punctele de vedere ale reprezentantilor partii guvernamentale si ale reprezentantilor partii patronale asupra proiectului de lege sunt de avizare favorabila, iar punctele de vedere ale reprezentantilor partii sindicale sunt de avizare nefavorabila. 

Ministerul Finantelor Publice a transmis Consiliului Fiscal proiectul de rectificare a bugetului general consolidat pe anul 2014, solicitand opinia acestuia, in conformitate cu prevederile art 40 alin.(2) din Legea responsabilitatii fiscal-bugetare nr.69/2010. 

Consiliul fiscal, potrivit atributiilor sale, a emis urmatoarele opinii si recomandari cu privire la proiectul de rectificare bugetara:
· comparativ cu bugetul aprobat în urma primei rectificări bugetare, veniturile bugetului general consolidat scad cu 1,32 miliarde de lei, iar cheltuielile cu 1,37 miliarde de lei, astfel încât deficitul este proiectat să se reducă marginal (48 de milioane de lei); 
· proiectul de act normativ prevede din nou derogari de la regulile fiscale; prima rectificare bugetară consemna deja depășiri minore ale plafoanelor obligatorii statuate prin Strategia fiscal-bugetară și legea privind plafoanele bugetare;
· revizuiri descendente de amploare semnificativă sunt operate la nivelul estimărilor de venituri aferente categoriilor „venituri nefiscale”, precum și „taxe pe utilizarea bunurilor, autorizarea utilizării bunurilor sau pe desfășurarea de activități”, care sunt însă compensate aproape în întregime de modificările ascendente operate la nivelul estimărilor de venituri aferente categoriilor „TVA” și „impozit pe profit”;
· Consiliul fiscal considera ca evoluția proiectată pentru veniturile din TVA apare drept inconsistentă cu propunerile de revizuire la nivelul cheltuielilor bugetare, nivelul acestora, la rândul său generator de venituri din TVA, fiind inferior celui proiectat în contextul primei rectificări bugetare;
· comparativ cu nivelurile programate în prima rectificare bugetară, sunt revizuite negativ alocările pentru cheltuieli de investiții, sumele eliberate fiind utilizate parțial pentru suplimentarea unor categorii de cheltuieli curente, în principal a alocărilor pentru cheltuieli cu bunurile și serviciile la nivelul bugetelor locale; diferența, căreia i se alătură economiile realizate la capitolul cheltuieli cu dobânzile, este utilizată pentru compensarea impactului asupra veniturilor bugetare al reducerii CAS în vederea asigurării convergenței cu ținta de deficit;
· Consiliul fiscal își reiterează, de asemenea, rezervele formulate deja cu prilejul primei rectificări bugetare cu privire la nivelul estimat al intrărilor din fonduri UE post-aderare al căror beneficiar final este sectorul public.
Intrunite in sedinta comuna, membrii celor doua comisii au hotarat, cu majoritate de voturi, sa adopte un raport de admitere, fara amendamente. 
Comisia pentru buget, finanţe, activitate bancară şi piaţă de capital a Senatului şi Comisia pentru buget, finanţe şi bănci a Camerei Deputaţilor supun  spre dezbatere si adoptare, Plenului Parlamentului, raportul de admitere si proiectul de lege.
In raport cu obiectul de reglementare, proiectul de lege face parte din categoria legilor ordinare.
Presedinte,                                                              Presedinte,

Senator Viorel Arcas                                             Deputat Viorel Stefan

